laion/Wikipedia-Exotic huggingface dataset:
חנה יפה

חנה יָפֶה (4 באוקטובר 1928 – 18 במאי 2006) הייתה הצנחנית המבצעית היחידה בתולדות צה"ל. יפה נולדה לדב ואסתר בכפר ילדים בו היו הוריה חברי סגל, וגדלה בתל מונד ובמושב חרות, אחותם של אברהם יפה ("הקטן"), יוסי יפה ושרה. בקיץ 1945 הצטרפה להגנה כקשרית. ב-1946 התגייסה לפלמ"ח. היא שרתה בייצור נשק בקיבוץ משמרות. היא הוצבה בגדוד הרביעי ("הפורצים") של חטיבת הראל, שמפקדו היה בן דודה, אורי יפה. ב-1947 עברה קורס חובשים ובסיום הקורס עברה לשרת בפלי"ם (שהיה שייך גם הוא לגדוד הרביעי) כחובשת במפקדה בשדות ים ולאחר מכן ביגור. היא השתתפה גם במבצעי הורדת מעפילים. בסוף 1947 עברה קורס קצינים בג'וערה ומונתה לקצינת החובשים של הגדוד הרביעי. ב-1948 שירתה במפקדת הגדוד בקריית ענבים וניהלה את הטיפול בפצועי מבצעי הגדוד ובגופות החללים, ובכלל זה פינויים מזירות הקרבות ואשפוזם, בגזרת הדרך לירושלים הנצורה; בהם שיירת חולדה, מבצע נחשון, מבצע הראל ומבצע יבוסי. בהמשך מונתה כקצינת השלישות של חטיבת הראל. ב-1949 השתחררה, חזרה למושב חרות והחלה ללמוד סיעוד בבית החולים בילינסון. ב-1952 הייתה לאחות מוסמכת בבית החולים. אולם כבר ב-1954 שכנע אותה אחיה, יוסי יפה (לימים מפקד סיירת צנחנים) לחזור לצבא. יפה חזרה לצה"ל והקימה את יחידת "חר"פ 537" שכונתה "יחידה כירורגית מוטסת" וסופחה לחטיבת הצנחנים (יחידה זו הייתה הבסיס ממנו צמח "בית החולים המוצנח" עליו פיקד דן מיכאלי במלחמת ששת הימים). בשנת 1956 עבר כל סגל היחידה קורס צניחה בתל נוף. ערך מורחב – קרב המיתלה ב-29 באוקטובר 1956, במסגרת מבצע קדש, הוצנח גדוד 890 ממזרח למעבר המיתלה. יומיים לאחר מכן, נע הגדוד אל תוך המעבר, ובקרב שהתפתח, קרב המיתלה, נפצעו ונהרגו 160 מלוחמי הגדוד. מפקד חטיבת הצנחנים, אריאל שרון, הורה על הכנת מבצע חילוץ מוטס. על החילוץ ומיון הפצועים פיקד בשטח שלמה שיבולת ועל הפינוי המוטס פיקדה חנה יפה מהחמ"ל בתל-נוף, כאשר קצין רפואה ראשי, ברוך פדה, תיאם את כל הכוחות הצבאיים והאזרחיים. ב-2 בנובמבר ביקש מוטה גור מחנה יפה להצטרף כקצינת ארגון רפואה לצניחה בא-טור. היא צנחה יחד עם כח סיירת צנחנים ואף טיפלה במפקד הכוח, מוטה גור, שנפצע בצניחה. על כך זכתה לענוד כנפי צניחה בעלות רקע אדום, והייתה האשה היחידה בצה"ל לעשות זאת מאז ומעולם. בשנים שלאחר מכן הקדישה את זמנה לעבודתה כאחות, ולאחר מכן כאחות ראשית במחלקת פנימית ד' בבית החולים בילינסון. ב-18 במאי 2006 נפטרה ללא צאצאים. דורית סיטון, הצנחנית הקרבית ממבצע קדש הלכה לעולמה, באתר ynet, 18 במאי 2006 אריה גילאי, חנה יפה, באתר עמותת הצנחנים חנה יפה, בדף הנצחה של מושב חירות אתר "Billiongraves"
חמור אירופי

חמור אירופי (שם מדעי: Equus hydruntinus) הוא מין נכחד של הסוג סוס מהפליסטוקן התיכון והעליון שתחום מחייתו היה באירואסיה. העדות הראשונה לקיומו מופיעה במאובנים מלפני 300,000 שנים, וככל הנראה הוא נכחד בהולוקן. בפליסטוקן העליון הייתה תפוצתו נרחבת במערב אירואסיה מהמזרח התיכון לאירופה, בייחוד לאורך חופי הים התיכון. מאובנים של החמור האירופי נמצאו בסיציליה, טורקיה, ספרד, צרפת ופורטוגל. במזרח השתרע תחום מחייתו לפחות עד הוולגה ואיראן, בצפון הוא הגיע כמעט עד הים הצפוני בגרמניה. מבחינה מורפולוגית היה החמור האירופי שונה מהערוד והפרא בייחוד על פי שיניו הטוחנות ונחיריו הקצרים יחסית. מיקומו הטקסונומי טרם נקבע סופית, אך מחקר גנטי ומורפולגי מצביע כי היה קרוב משפחה של הפרא. מדיה וקבצים בנושא חמור אירופי בוויקישיתוף חמור אירופי, באתר NCBI (באנגלית) חמור אירופי, באתר GBIF (באנגלית) Ariane Burke, Vera Eisenmann and Graeme K. Ambler: The systematic position of Equus hydruntinus, an extinct species of Pleistocene equid. Quaternary Research, Volume 59, Issue 3, May 2003, Pages 459-469. online LUDOVIC ORLANDO, MARYAM MACHKOUR, ARIANE BURKE, CHRISTOPHE J. DOUADY, VÉRA EISENMANN and CATHERINE HÄNNI: Geographic distribution of an extinct equid (Equus hydruntinus: Mammalia, Equidae) revealed by morphological and genetical analyses of fossils. Molecular Ecology Volume 15 Issue 8 Page 2083-2093, July 2006. online ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אנדראס פולנוויידר

אנדראס פולנוויידר (באנגלית: Andreas Vollenweider; נולד ב-4 באוקטובר 1953) הוא מוזיקאי ונגן נבל שווייצרי. פולנוויידר נולד בציריך. אביו, הנס, היה מלחין ופסנתרן. פולנוויידר היה אוטודידקט ולמד לנגן על כלים רבים לבד. ב-1975 גילה את הנבל, שכיום מהווה סימן ההיכר המוזיקלי שלו. פולנוויידר מנגן בסגנונות מוזיקת עולם, ג'אז וניו אייג'. פולנוויידר ידוע בשיתופי הפעולה שלו, בין השאר עם בובי מקפרין, קארלי סימון ולוצ'אנו פבארוטי. בשנת 1987 הוא זכה בפרס גראמי. - Eine Art Suite in XIII Teilen (1979) - Behind the Garden - Behind the Wall - Under the Tree (album) (1981) - Caverna Magica (1982) - White Winds (Seeker's Journey) (1984) - Down to the Moon (1986) - Dancing with the Lion (1989) - Traumgarten (1990) - The Trilogy (1990) - Book of Roses (1991) - Eolian Minstrel (1993) - Andreas Vollenweider & Friends - Live 1982-1994 (1994) - Kryptos (1997) - Cosmopoly (1999) - Vox (2004) - The Essential Andreas Vollenweider (2005) - The Storyteller (2005) - Magic Harp (2005) - The Magical Journeys of Andreas Vollenweider (2006) - Midnight Clear (2006) - A I R (2009) מדיה וקבצים בנושא אנדראס פולנוויידר בוויקישיתוף אתר האינטרנט הרשמי של אנדראס פולנוויידר (באנגלית) אנדראס פולנוויידר, ברשת החברתית פייסבוק אנדראס פולנוויידר, ברשת החברתית אקס (טוויטר) אנדראס פולנוויידר, ברשת החברתית אינסטגרם אנדראס פולנוויידר, סרטונים בערוץ היוטיוב אנדראס פולנוויידר, במסד הנתונים הקולנועיים IMDb (באנגלית) אנדראס פולנוויידר, באתר אפל מיוזיק (באנגלית) אנדראס פולנוויידר, באתר ספוטיפיי אנדראס פולנוויידר, באתר סאונדקלאוד (באנגלית) אנדראס פולנוויידר, באתר AllMusic (באנגלית) אנדראס פולנוויידר, באתר MusicBrainz (באנגלית) אנדראס פולנוויידר, באתר דיזר אנדראס פולנוויידר, באתר Discogs (באנגלית) אנדראס פולנוויידר, באתר Songkick (באנגלית) אנדראס פולנוויידר, באתר Genius אנדראס פולנוויידר, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אדוארד הייד, הרוזן השלישי מקלרנדון

אדוארד הייד, הרוזן השלישי מקלרנדון (אנגלית: Edward Hyde, 3rd Earl of Clarendon‏; 28 בנובמבר 1661 - 31 במרץ 1723), שנודע כוויקונט קורנברי בין 1674 ל-1709, היה אציל, פוליטיקאי וקצין צבא אנגלי שכיהן כמושל ניו יורק וכמושל ניו ג'רזי בין 1701 ל-1708. אדוארד היה בנם היחיד של הנרי הייד, הרוזן השני מקלרנדון ותאודוסיה קאפל, ואחיינה של ליידי אן הייד, אשתו של מלך אנגליה ג'יימס השני. הוא גדל בסוולופילד שבברקשייר, והחל ללמוד באוניברסיטת אוקספורד ב-23 בינואר 1675, חודש אחד לאחר שאביו הפך לרוזן השני מקלרנדון והוא הפך לוויקונט קורנברי. קלרנדון התגייס לרגימנט הדרגונים המלכותי של המלך בדרגת לוטננט-קולונל, ושנתיים לאחר מכן הועלה לדרגת קולונל. וכיהן כחבר פרלמנט טורי מטעם וילטשייר (1685–1696) וכרייסטצ'רץ' (1695–1701). הוא היה האדון אשר על הסוסים עבור הנסיך ג'ורג' מדנמרק, והיה משרת הכבוד בהכתרתו של המלך ג'יימס השני. הוא היה אחד מהמפקדים הראשונים שנטשו את המלך ב-1688, ולקח עמו חיילים רבים ככל שהיה ביכולתו. תומאס בבינגטון מקאולי תיאר את לורד קורנברי כ"אדם צעיר בעל תכונות נלוזות, עקרונות רופפים, ומזג אלים", וטען כי הדוכס ממרלבורו דרבן את קלרנדון לבגוד במלך. באותה שנה נישא לקת'רין אובראיין, בתו של הנרי אובראיין, לורד אילבראקן, שירשה את אמה ב-1702 והפכה לברונית השמינית מקליפטון. היא מתה בניו יורק ב-11 באוגוסט 1706, ונקברה בכנסיית השילוש הקדוש המקומית. מהנישואין נולדו חמישה ילדים: אדוארד - בנו הבכור שמת ללא צאצאים לפני אביו. קת'רין, מרי ופלורה - מתו בצעירותן. תאודוסיה - נישאה לג'ון בליי (לימים הרוזן הראשון מדארנלי) ב-1713, וקיבלה מהמלכה מתנה בגובה 10,000 לירות שטרלינג. תאודוסיה היא אם כל צאצאיו הנוכחיים של הייד. ויליאם השלישי החליט להכיר תודה לקונרברי על נטישתו את ג'יימס השני, וב-1701 מינה אותו למושל ניו יורק וניו ג'רזי, כשקורנברי מחזיק במשרה זו עד 1708 וזוכה למוניטין ירוד כאדם מופקר מבחינה מוסרית, שהיה שקוע בשחיתות וככל הנראה היה המושל הגרוע ביותר ששלחה בריטניה ל-13 המושבות באמריקה הצפונית. הוא הואשם שנטל שוחד ומעל בכספי הציבור. היסטוריונים אחרים הוסיפו וטענו כי היות שבילה זמן רב כשהוא לבוש בבגדי נשים. אחד הסיפורים הידועים עליו מאותה תקופה היה כי הוא ערך קבלת פנים רשמית באולבני ביום הולדתה של המלכה אן, והופיע בו לבוש בבגדי נשים. נטען גם כי הגיע בבגדי נשים גם להלוויה של אשתו, וכי כתוצאה מכך החליטה המלכה אן להחזירו לאנגליה. בשנות ה-2000 נבחנו הטענות מחדש, והתברר כי הן בעייתיות ומבוססות על עדויות מעטות. שלושה מתיישבים, שהיו ממתנגדיו הפוליטיים של קורנברי, כתבו זה לזה ארבעה מכתבים בין 1707 ל-1709, ודנו בהם בשמועות שלורד קורנברי מתלבש בבגדי נשים. בנוסף לכך נמצאו מספר מסמכים התומכים בהאשמות השוחד והניצול לרעה של כספי הציבור, אך לא מעבר לכך. כשחזר לאנגליה נאסר הייד לתקופה קצרה בגלל חוב, אך לאחר מות אביו הוא הפך לרוזן השלישי מקלרנדון והשתחרר מהכלא בגלל היותו אציל. למרות כל השערוריות ששמו נקשר בהן הוא הושבע לחבר במועצה המלכותית ב-13 בדצמבר 1711, וב-1714 נשלח להנובר כשגריר לשם כבוד. לורד קלרנדון מת בצ'לסי בעוני רב, ונקבר ב-5 באפריל 1723 במנזר וסטמינסטר. יורשו היה בן דודו מדרגה ראשונה, הנרי הייד. לא ידוע אם יש קשר אבל בסיפור הפופולארי "המקרה המוזר של ד"ר ג'קיל ומר הייד" שמו הפרטי של ד"ר ג'קיל הנורמטיבי הוא הנרי ואילו שמו הפרטי של מר הייד האפל, הוא אדוארד. ביוגרפיה באתר Royal Berkshire History ססיל אדמס, האם לניו יורק היה מושל טרנסווסטיט?, Straightdrope.com אדוארד הייד, הרוזן השלישי מקלרנדון, באתר "Find a Grave" (באנגלית)
איירון מן (פירושונים)

האם התכוונתם ל... איירון מן – דמות קומיקס של מארוול איירון מן - דמויות – דמויות מתוך הקומיקס איירון מן (סרט) – סרט קולנוע משנת 2008 ע"פ הקומיקס של מארוול איירון מן 2 – סרט המשך משנת 2010 איירון מן 3 – סרט המשך משנת 2013 Iron Man – שיר של להקת בלאק סבאת' איש הברזל
פועל עזר

פועל עזר הוא פועל המתלווה לפועל העיקרי במשפט, במבנה תחבירי מוגדר, כדי ליצור לו משמעות דקדוקית מסוימת, כגון זמן, אספקט, אופן, תנאי, יכולת, מצב, וכדומה. מכיוון שהפועל העיקרי מביע את המשמעות הסמנטית במשפט פועל העזר מאבד למעשה את משמעותו הסמנטית. במשפט "הוא עמד ללכת" פועל העזר לעמוד אינו מביע עמידה אלא כוונה, כך שמשפט זה מתפרש כ"הוא התכוון ללכת". בעברית קיימים כמה פועלי עזר. הפעלים לעמוד וללכת משמשים כפעלי עזר המביעים זמן דקדוקי עתיד: האירוע עומד להתרחש מחר. זה עומד לקרות כל רגע. הם הולכים להציג את הממצאים בקרוב. היא כמעט הלכה לעשות את הטעות הזאת. פועל העזר ללכת מביע גם הדרגתיות: הזרם הלך והתגבר. השמים הולכים ומתבהרים. הפער ילך ויצטמצם עם הזמן. פועל העזר לעמוד מביע גם כוונה, כאמור: הוא עמד ללכת. הפקידה עומדת לשלוח להם מייל. פועל העזר להיות מביע שני אספקטים: תנאי בטל: לו הייתי יודע הייתי בא. הרגל, או פעולה חוזרת ונשנית בעבר: פעם היינו הולכים ברגל כל יום. באנגלית קיימים פועלי עזר רבים במקרים שונים, כגון הפעלים המודלים can, could, may, might, will, would, shall, should, ought.‎. למשל, פועל העזר can מביע יכולת: he can do it.‎. פועל העזר be מביע פעולה מתמשכת: she is listening.‎ או עוזר ליצור את צורת הסביל: it was done quickly.‎. פועל העזר have יוצר יחד עם הפועל העיקרי זמן מושלם (כלומר פעולה שהושלמה או בעלת תוצאה): they have done it.‎. פועל העזר do משמש ליצירת שאלה: do you think that?‎, ליצירת שלילה (יחד עם מילת השלילה not): I do not agree, ליצירת הדגשה: he does realise that, או כהחלפה לחלק ממשפט מושמט: dogs bark but cats don’t. הפועל get גם משמש כפועל עזר המביע מצב או סבילות: I got it fixed. לא רק do תומך ביצירת שאלה אלא כל פועל עזר על ידי חילוף מקומו התחבירי והבאתו לפני הנושא: Can he understand it? Is she listening?‎ באנגלית יש אפשרות תחבירית לצרף שני פועלי עזר יחד: I have been working, אך בכל מקרה פועל העזר הראשון הוא הפועל המוטה היחיד במשפט (לפי גוף ומספר). הפעלים המודלים והפעלים be ו-have קיימים בשימוש בשפות הודו-אירופיות רבות, אך כפי שהפועל do ו-get ייחודיים לאנגלית כפעלי עזר כך גם קיימים פועלי עזר ייחודיים בשפות שונות. באיטלקית למשל הפועל fare (לעשות) משמש כפועל עזר במשמעות של גרימה או נתינת אפשרות, למשל: fammi vedere cosa hai fatto (תראה לי מה עשית). בהולנדית הפועל worden (להפוך ל) משמש כפועל עזר במשמעות של פעולה סבילה מתמשכת, למשל: De muur werd geschilderd (הקיר נצבע – צבעו את הקיר). בפינית קיים פועל העזר ei המביע שלילה, למשל: en ymmärrä (אני לא מבין). מדיה וקבצים בנושא פועל עזר בוויקישיתוף הפועל "הלך" בוויקימילון על פועלי עזר בעברית, מתוך "בלשנות אונליין", האתר של גבי דנון
מלחמת האוקיינוס השקט

מלחמת האוקיינוס השקט (בספרדית: Guerra del Pacífico) התחוללה בין השנים 1879 ו-1883 בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקמה העשיר במרבצי מלחת ואשר היווה, טרם כיבושו בידי צ'ילה, המוצא היחיד של בוליביה לים. משום כך נקראת המלחמה גם מלחמת המלחת. במהלך השליש השלישי של המאה ה-19, פעלו חברות צ'יליאניות במדבר אטקמה, כולל בחלקיו הבוליביאניים והפרואניים, והפיקו מלחת וגואנו בהתאם להסכמים בין המדינות. פרו ובוליביה לא ראו את ההתפשטות הצ'יליאנית בעין יפה ובשנת 1873 כרתו ברית סודית. בשנת 1875 הלאימה פרו את תעשיית המלחת, ובכך פגעה בחברות הצ'יליאניות, ובשנת 1878 הפרה בוליביה את הסכמיה עם צ'ילה והעלתה את המיסים על ייצוא המלחת. בראשית 1879 אסרה בוליביה את ייצוא המלחת בידי הצ'יליאנים. צ'ילה שלחה את הצי לאזור, ניתקה את יחסיה הדיפלומטיים עם בוליביה, וב-14 בפברואר כבשה את העיירה אנטופגסטה, שלמעלה משלושת רבעי תושביה היו צ'יליאנים, והכריזה חד צדדית על קו גבול חדש בין המדינות. שבועיים לאחר מכן, ב-1 במרץ, הכריזה בוליביה מלחמה על צ'ילה. פרו הציעה לתווך בין הנצים אולם כאשר נודע לצ'ילה אודות ההסכם הבוליביאני-פרואני הסודי, היא סרבה לתיווך, תבעה את שבירת ההסכם, וכשלא נענתה – הכריזה מלחמה גם על פרו. על מנת להגיע לפרו נזקקה צ'ילה לשליטה בים, אולם בחודשי המלחמה הראשונים נמנע מהם הדבר. במאי הצליחו הפרואנים להנחיל תבוסה לצ'יליאנים בקרב על איקיקה, בו נהרג ארתורו פראט והפך לאחד מסמלי המלחמה הצ'יליאניים. אולם באוקטובר עלה בידי הצ'יליאנים לתפוס את ספינת המוניטור הפרואנית ואסקאר (אנ') ולהנחית בנובמבר כוח משלוח שהביס את הפרואנים ותפס את איקיקה. בכך הצליחה צ'ילה לשלוט בכל מדבר אטקמה ובמחוז הפרואני טרפקה (Trapacá), מצב שהוביל לנפילת הממשלות בפרו ובבוליביה. במאי 1880 תפסו הצ'יליאנים את טאקנה ואת גבעת אריקה (Arica), שגורלן נחתם רק בהסכם לימה משנת 1929. בסוף 1880 הנחיתה צ'ילה כוח משלוח בן כ-25,000 חיילים בסמוך ללימה, וכבשה את העיר ב-17 בינואר 1881. כוחות פרואנים המשיכו במלחמת גרילה כנגד הצ'יליאנים, אולם נשיא פרואני חדש, שמונה בחסות הצ'יליאנים, חתם על הסכם אנקון (Tratado de Ancón) ב-20 באוקטובר 1883 שהביא לנסיגת הצ'יליאנים. ב-4 באפריל 1884 קיבלה גם בוליביה את תנאי סיום המלחמה, לאחר שצ'ילה מנעה את סחר החוץ שלה ואיימה לפלוש לאלטיפלאנו הבוליביאנית. כתוצאה מהמלחמה זכתה צ'ילה בשטחים עשירים במלחת, גואנו ונחושת, שהעשירו אותה בעשורים שלאחר מכן. בוליביה ופרו איבדו חלקים משטחיהן, ובוליביה איבדה כליל את המוצא שלה לים. היחסים הדיפלומטיים בין המדינות נותרו מתוחים עוד שנים רבות, ותביעותיה של בוליביה מצ'ילה לא הוסרו עד היום. מערך ההקרבות במלחמת האוקיינוס השקט "Pacific, War of the." in Historical Dictionary of Chile by Salvatore Bizzarro, 3rd Ed. Lanham, Maryland: The Scarecrow Press, 2005. pp. 531-3. Sater, William F. Chile and the War of the Pacific. Lincoln: University of Nebraska Press, 1986. ISBN 0803241550 Sater, William F. Andean Tragedy: Fighting the War of the Pacific, 1879-1884. U of Nebraska Press, 2007. ISBN 080320759X מלחמת האוקיינוס השקט, באתר אנציקלופדיה בריטניקה (באנגלית) Sater 2007, עמוד 348 Sater 2007, עמוד 349
You Suffer

You Suffer הוא שיר של להקת הגריינדקור הבריטית נפלם דת'. השיר זכה להיכנס לספר השיאים של גינס כשיר הקצר ביותר שהוקלט אי פעם (1.316 שניות). השיר נכתב על ידי שניים מחברי הלהקה במהלך שנת 1986, ונכלל באלבום Scum מ-1987. לדברי ג'סטין ברודריק, אחד מכותבי השיר, "...השיר נכתב כבדיחה, משהו אידיוטי לחלוטין. מגוחך אבל משעשע ביותר. היינו מנגנים את השיר הזה מול 30 ילדים כל סופשבוע בערך, אולי 30 פעם. זה היה מצחיק." אמן הנויז קיילי מינויז ביצע גרסת כיסוי של השיר באורך 60 דקות ו-39 שניות. השיר עוסק בעיקר בסבל האנושי ובתהיה על הגורמים לו. מילות השיר הן - You suffer ?But why השורה הראשונה היא כותרת השיר ולמעשה אינה מושרת. בשנת 1989 השיר יצא כסינגל על תקליטון-אוסף בשם Grindcrusher. על צידו השני של התקליטון הופיע שיר של להקת אלקטרו היפיז, שגם אורכו כשנייה. זהו הסינגל הקצר ביותר שיצא מעולם. כל שיר תפס חריץ אחד על התקליט, ושאר השטח נוצל לכיתובים וציורים. בשנת 2007, במקביל להוצאה מיוחדת של האלבום Scum לרגל עשרים שנה להוצאתו המקורית, צולם וידאו קליפ לשיר - גם הוא הווידאו קליפ הקצר בעולם. מידע על היצירה "You Suffer" באתר מיוזיק בריינז סרטון השיר "You Suffer" באתר יוטיוב
ג'ייסון סמיילוביק

ג'ייסון סמיילוביק (באנגלית: Jason Smilovic; נולד ב-3 במרץ 1975) הוא תסריטאי ומפיק בפועל יהודי אמריקאי, יוצר סדרות הטלוויזיה: "חטוף" ו"האויב הנורא שלי" והתסריטאי של סרט הקולנוע "להרוג את המזל". סמיילוביק נולד בניו יורק. הוא למד באוניברסיטת מרילנד מחשבה מדינית ופילוסופיה, אך מאוחר יותר החליט להתמקד בכתיבה - אהבתו האמיתית, והחל לעבוד כתסריטאי. עבודתו הראשונה הייתה בשנת 2003 בסדרה "קרן סאסקו" בה שימש כמפיק בפועל וכותב. בעקבות זאת יצר בשנת 2006 סדרה משלו, "חטוף", סדרת דרמה המשכית בת 13 פרקים ששידורה הסתיים ב-2007. עוד באותה שנה, הוא כתב את התסריט הראשון שלו לסרט קולנוע - "להרוג את המזל", סרטו של פול מקגווין ובכיכובם של: ג'וש הארטנט, ברוס ויליס, מורגן פרימן, בן קינגסלי ולוסי לו. כמו כן שימש כמפיק בפועל וכותב בסדרת המדע בדיוני "האישה הביונית" בין השנים 2007‏-2008, ולאחר מכן יצר את הסדרה השנייה שלו - "האויב הנורא שלי" ששודרה ברשת NBC למשך עונה אחת. ג'ייסון סמיילוביק, במסד הנתונים הקולנועיים IMDb (באנגלית) ג'ייסון סמיילוביק, באתר "אידיבי", מאגר הידע העברי לקולנוע ישראלי ועולמי ג'ייסון סמיילוביק, באתר AllMovie (באנגלית) ג'ייסון סמיילוביק, במסד הנתונים הקולנועיים KinoPoisk (ברוסית) אבנר שביט, עכבר העיר אונליין, היזהרו מחיקויים, באתר הארץ, 10 במאי 2006 ‏"'Jason Smilovic's Prime 'Number", וושינגטון פוסט, 7 באפריל 2006
סימון

האם התכוונתם ל... סימון אריזות סימון מתמטי סימון אסימפטוטי – סימון מתמטי מקוצר שמתאר את התנהגותן של פונקציות עבור ערכים הולכים וגדלים, וזאת באמצעות השוואתן לפונקציות אחרות סימון שבילים – סימון שנועד לסייע למטיילים במציאת הדרך סימוני תנועה בכביש – שיטה המשמשת להכוונת נהגים והולכי-רגל בדרך באמצעות שרטוט קווים וסימנים על דרך ובעיקר על כביש איתות (ברידג') – סימון בהגנה במשחק הברידג' סימון – הנקרא גם "סימום" - תופעה מטאורולוגית, סופת חול קצרה ופתאומית במדבריות המזרח התיכון אישים: אוריאל סימון – חוקר ופרשן המקרא אנטוני רמלייטס סימון – כדורגלן ומאמן כדורגל ספרדי אריה סימון – מורה ואיש חינוך, חתן פרס ישראל לחינוך דני סימון – כירורג ישראלי, קצין בחיל הרפואה, בנו של אריה ז'יל סימון – טניסאי צרפתי חואן ארנסטו סימון – כדורגלן עבר ארגנטינאי יהושע סימון – משורר, במאי קולנוע ואוצר תערוכות יוחנן סימון – צייר ישראלי יוליוס סימון – איש עסקים, כלכלן ופעיל ציוני לאון (אריה) סימון – סופר ומתרגם יהודי בריטי לודוויג סימון – שחקן גרמני לוסיאן סימון – צייר ומורה לציור צרפתי מיכאל סימון – דיפלומט ישראלי משה סימון – מתרגם ספר יהודית לעברית (במהדורת א' כהנא) נינה סימון – זמרת ומוזיקאית אמריקאית עמנואל ארנסט סימון – רופא, חלוץ רפואת הספורט בישראל, ומיוזמי הקמת המכון על שם וינגייט עקיבא ארנסט סימון – מרצה לחינוך באוניברסיטה העברית קרלי סיימון – זמרת ומוזיקאית אמריקאית, לעיתים שם משפחתה נכתב בטעות "סימון" קלוד סימון – סופר צרפתי, חתן פרס נובל לספרות סיימון אישים ששמם הפרטי הוא סימון
קת'לין קווינלן

קת'לין דניס קווינלן (באנגלית: Kathleen Denise Quinlan; נולדה ב-19 בנובמבר 1954) היא שחקנית קולנוע וטלוויזיה אמריקאית, הייתה מועמדת לפרס אוסקר לשחקנית המשנה הטובה ביותר לשנת 1995 על תפקידה בסרט "אפולו 13". קווינלן, בתם של ג'וזפין ורוברט קווינלן, נולדה בפסדינה שבלוס אנג'לס, קליפורניה. גדלה בעמק מיל שבמארין, קליפורניה ולמדה ב"תיכון טמאלפאייס". קווינלן נשואה משנת 1994 לשחקן ברוס אבוט, לזוג ילד אחד. את תפקיד הבכורה שלה בקולנוע קיבלה קווינלן בגיל 19 בדרמה הקומית-מוזיקלית של ג'ורג' לוקאס "אמריקן גרפיטי". לאחר מכן השתתפה קווינלן בתפקידה הראשי בדרמת הפנטזיה "מעולם לא הבטחתי לך גן של ורדים", עליו הייתה מועמדת לפרס גלובוס הזהב לשחקנית הטובה ביותר - סרט דרמה. בשנת 1984 הופיעה בתפקיד הראשי בסרטו של ריקי שלח "החורף האחרון" (לצד יונה אליאן וסטיבן מאכט) קו פרודוקציה ישראלית-אמריקאית, סיפורן של שתי אלמנות צה"ל המנסות לאתר את בעליהן האובדים. קווינלן הופיעה בשנת 1994 בדרמה ההיסטורית של רון הווארד, "אפולו 13", המבוססת על הסיפור האמיתי של ספינת החלל האמריקנית "אפולו 13" שנשלחה לחלל בשנת 1970 במטרה לנחות על הירח. קווינלן גילמה בסרט את מרילין לוול, אשתו של האסטרונאוט האמריקאי המפורסם ג'יימס לוול (טום הנקס). על תפקידה זה הייתה מועמדות לפרס אוסקר לשחקנית המשנה הטובה ביותר. ב-1997 שיחקה קווינלן במותחן האימה הבדיוני "סיוט בקצה האופק" בתור סגן פיטרס מצוות חילוץ שיוצא לאתר את ספינת החלל "אופק האירועים" שנעדרת 7 שנים ובמותחן הפשע "עצירת פתע". ב-1998 שיחקה בדרמה "תביעה אזרחית", בה גילמה את אן אנדרסון, המגייסת משרד עו"ד בראשותו של ג'אן שליכמן (ג'ון טרבולטה) במטרה להפסיק את זיהום המים בעיירתה הקטנה. ב-1999 החלה לשחק בסדרת הדרמה "חוקים שבלב" ברשת CBS, בה גילמה את לין הולט למשך כל 3 עונות הסדרה. ב-2006 הופיעה קווינלן בשחזור לסרט האימה הקלאסי של ווס קרייבן "גבעות הפחד". ב-2008 השתתפה בקומדיה "ארוס עליה". לאחר מכן שיחקה ב-7 פרקים בסדרת המתח המפורסמת "נמלטים". אמריקן גרפיטי (1973) שדה תעופה 77 (1977) מעולם לא הבטחתי לך גן של ורדים (1977) ההבטחה (1979) יום העצמאות (1983) אזור הדמדומים: הסרט (1983) החורף האחרון (1984) שקיעה (1988) הדלתות (1991) אפולו 13 (1994) עצירת פתע (1997) סיוט בקצה האופק (1997) ידידות אחרת (1997) ענק שלי (1998) תביעה אזרחית (1998) הקרב על שאקר הייטס (2003) רומנטיקה מושלמת (2004) - סרט טלוויזיה גבעות הפחד (2006) הפרצה (2007) ארוס עליה (2008) אמפייר סטייט (2009) אלקטרה לוקס (2010) The River Why ‏(2010) Parallel ‏(2018) הורייזון: סאגה אמריקאית (2024) Too Rich: The Secret Life of Doris Duke‏ (1999) חוקים שבלב (2002-1999) משפחה אמריקאית (2011) - סרט טלוויזיה של HBO כבאי שיקגו (2013-2012) הבורחים (2018) מדיה וקבצים בנושא קת'לין קווינלן בוויקישיתוף קת'לין קווינלן, במסד הנתונים הקולנועיים IMDb (באנגלית) קת'לין קווינלן, באתר "אידיבי", מאגר הידע העברי לקולנוע ישראלי ועולמי קת'לין קווינלן, באתר AllMovie (באנגלית) קת'לין קווינלן, באתר Rotten Tomatoes (באנגלית) קת'לין קווינלן, במסד הנתונים הקולנועיים KinoPoisk (ברוסית)
ארגון הסופרים הבין-לאומי

ארגון הסופרים הבין-לאומי (באנגלית: PEN International; ראשי תיבות במקור: Poets, Essayists and Novelists; לעיתים גם בעברית: פֵּא"ן) הוא אגודה בין-לאומית של סופרים, שנוסדה במטרה לקדם קשרי ידידות ושיתוף פעולה אינטלקטואלי בין סופרים מרחבי העולם. ראשי התיבות באנגלית של הארגון לקוחים מרשימת המקצועות: משוררים, מסאים, ונובליסטים. כיום כולל הארגון כותבים של כל סוגה ספרותית, כמו גם עיתונאים והיסטוריונים. הארגון נוסד בלונדון בשנת 1921 על ידי הסופרים האנגלים קתרין א' דאוסון סקוט (אנ') וג'ון גלסוורת'י, אשר היה לאחר מכן לנשיאו הראשון של הארגון. משימות נוספות של הארגון: קידום חופש הביטוי קול לסופרים נרדפים בין נשיאי העבר של פא"ן נמנים אלברטו מורביה, היינריך בל, ארתור מילר, מריו ורגס יוסה. הסופרת המקסיקנית ילידת ארצות הברית ג'ניפר קלמנט (אנ'), הייתה האישה הראשונה בתפקיד נשיאת הארגון מאז ייסודו (2015–2021). . הנשיא הנוכחי הוא בורהאן סונמז (אנ'), אשר נבחר בקונגרס השנתי בשנת 2021 (נושא הקונגרס היה: "מאה שנים של ויכוח אינטלקטואלי ואקטיביזם על חופש הביטוי והספרות"). מטהו של הארגון שוכן בלונדון. הארגון כולל 145 מרכזים אוטונומיים הנמצאים ב-104 מדינות בעולם. כל מרכז פתוח בפני סופרים, עיתונאים, מתרגמים, היסטוריונים ובעלי עיסוקים אחרים המעורבים באורח פעיל בכל אחד מענפי הספרות, ללא תלות במוצאם הלאומי, גזעם, דתם או צבע עורם. אוקטביו פס ארתור מילר ג'וזף קונרד ג'ון מקסוול קוטזי ג'ורג' ברנרד שו ג'יי קיי רולינג הומרו ארידחיס (אנ') היינריך בל ה' ג' ולס הרולד פינטר ויליאם סטיירון זופיה קוסאק-שצ'וצקה טוני מוריסון מרגרט אטווד נדין גורדימר קארל צ'אפק תומאס מאן כמזכירי הסניף הישראלי כיהנו, בין השאר: אשר ברש מייסד ומזכיר הכבוד של קלוב פא"ן. דוד לאזר אהרן מגד בין השנים 1980–1987 Carles Torner, Jan Martens, Ginevra Avalle, Jennifer Clement, Peter McDonald, Rachel Potter, Laetitia Zecchini, PEN International: An Illustrated History, Interlink Books, Illustrated edition, November 2, 2021, מסת"ב 978-1623719029 מדיה וקבצים בנושא ארגון הסופרים הבין-לאומי בוויקישיתוף אתר האינטרנט הרשמי של ארגון הסופרים הבין-לאומי (באנגלית, בספרדית ובצרפתית) ארגון הסופרים הבין-לאומי, באתר אנציקלופדיה בריטניקה (באנגלית) ארגון הסופרים הבין-לאומי, ברשת החברתית פייסבוק ארגון הסופרים הבין-לאומי, ברשת החברתית אקס (טוויטר) עלמה כהן ורדי, על חידוש סניף ארגון פא"ן בארץ ישראל, באתר הארץ, 8 באוגוסט 2023 ארגון הסופרים PEN ביטל את הפסטיבל השנתי ב-2024, באתר הארץ, 27 באפריל 2024 Jennifer Clement, elected first woman president to lead PEN International, אתר PEN international, ‏2015 Jennifer Clement, Goodreads About Jennifer Clement, Penguin Random House ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מטרודורוס

מטרודורוס (ביוונית: Μητροδωρος), שפירושו "מתנת האם", הוא שמן של מספר דמויות היסטוריות. האם התכוונתם ל... מטרודורוס מלמפסקוס (אפיקוראי) (330–277 לפנה"ס בקירוב) – פילוסוף יווני, מתלמידיו של אפיקורוס מטרודורוס מלמפסקוס (הזקן) (המאה ה-5 לפנה"ס) - פילוסוף יווני, מתלמידיו של אנכסגורס מטרודורוס מכיוס (המאה ה-4 לפנה"ס) – פילוסוף יווני, מתלמידיו של דמוקריטוס מטרודורוס מאתונה (אמצע המאה ה-2 לפנה"ס) – פילוסוף וצייר אתונאי